b'\n_START_ARTICLE_\nPolicijski avtomobil\n_START_PARAGRAPH_\nPolicijski avtomobil je cestno vozilo, ki ga policija uporablja kot delovno sredstvo pri svojih dol\xc5\xbenostih med patruljiranjem in odzivanjem na incidente. Policijska vozila se najpogosteje uporabljajo za \xc4\x8dim hitrej\xc5\xa1i prevoz policistov na kraje nesre\xc4\x8d, za prevoz osumljencev ali za patruljiranje na obmo\xc4\x8djih, medtem ko hkrati predstavljajo svarilo kriminalcem ter jih odvra\xc4\x8dajo. Nekateri policijski avtomobili so posebej prilagojeni za dolo\xc4\x8dene naloge (npr. za prevoz policijskih psov ali ekipi za odstranjevanje eksplozivnih sredstev).\n_START_SECTION_\nZgodovina\n_START_PARAGRAPH_\nPrvi policijski avtomobil je bilo elektri\xc4\x8dno vozilo v mestu Akron v ameri\xc5\xa1ki zvezni dr\xc5\xbeavi Ohio leta 1899. Prvi operater policijskega patrolnega vozila je bil tamkaj\xc5\xa1nji policist Louis Mueller starej\xc5\xa1i. Vozilo je lahko doseglo hitrost 26\xc2\xa0km/h in prevozilo 48\xc2\xa0km, preden ga je bilo potrebno spet napolniti. Avtomobil je izdelal mestni in\xc5\xbeenir Frank Loomis. Ameri\xc5\xa1ko vozilo, vredno 2.400 $, je bilo opremljeno z elektri\xc4\x8dnimi lu\xc4\x8dmi, gongi in nosili. Prva naloga tega policijskega avtomobila je bila prevoz vinjenega \xc4\x8dloveka na vogalu ulic Main in Exchange.\n_START_SECTION_\nUporaba\n_START_PARAGRAPH_\nPonekod po svetu so policijske avtomobile potrebovali bolj kot pa policiste, ki patruljirajo pe\xc5\xa1. Policisti lahko v vozilih s seboj preva\xc5\xbeajo ve\xc4\x8d opreme, kot je samodejni prenosni defibrilator za ljudi s sr\xc4\x8dnim zastojem ali cestni sto\xc5\xbeci za urejanje prometa, vozila pa omogo\xc4\x8dajo tudi takoj\xc5\xa1nji prevoz osumljencev v pridr\xc5\xbeanje. Prav tako vozila slu\xc5\xbeijo kot prevozna sredstva ve\xc4\x8djemu \xc5\xa1tevilu zaposlenih, kot je na primer Specialna enota, posebna policijska enota._NEWLINE_Odpisana policijska vozila se pogosto prodajo splo\xc5\xa1ni javnosti, bodisi preko policijske dra\xc5\xbebe bodisi preko zasebnega prodajalca. Tak\xc5\xa1ni avtomobili se zaradi velikega \xc5\xa1tevila prevo\xc5\xbeenih kilometrov obi\xc4\x8dajno prodajo relativno poceni. V nekaterih primerih avtomobile predelajo na primer v taksi vozila in s tem omogo\xc4\x8dijo taksi dru\xc5\xbebam cenej\xc5\xa1i nakup avtomobilov. V vseh primerih se vozilom odstranijo vsi policijski znaki ter vsa notranja oprema, medtem ko pustijo motorje nedotaknjene, saj so pogosto zmogljivej\xc5\xa1i od tistih v civilnih vozilih._NEWLINE_V ve\xc4\x8d dr\xc5\xbeavah je policist upravi\xc4\x8den do neupo\xc5\xa1tevanja cestnoprometnih predpisov in ima pravico do uporabe zvo\xc4\x8dnih in vizualnih opozoril (kot na primer pravico do prehitre vo\xc5\xbenje ali da prevozi varno rde\xc4\x8do lu\xc4\x8d), prav tako lahko tudi uka\xc5\xbee ostalim voznikom, da se mu na cesti umaknejo, druga\xc4\x8de bodo sledile morebitne kazni.\n_START_SECTION_\nOprema\n_START_PARAGRAPH_\nPolicijski avtomobili so obi\xc4\x8dajno ozna\xc4\x8deni z napisi in oznakami policije, vendar \xc5\xa1tevilne policijske enote uporabljajo tudi vozila brez vidnih oznak. Prednost tak\xc5\xa1nih vozil je neprepoznavnost na prvi pogled, ki policistom omogo\xc4\x8da neopa\xc5\xbeeno opazovanje ali sledenje osebam._NEWLINE_Ve\xc4\x8dina policijskih vozil uporablja zvo\xc4\x8dne in svetlobne opozorilne znake, ki udele\xc5\xbeence v prometu opozarjajo na prisotnost vozila na nujni vo\xc5\xbenji._NEWLINE_V nekaterih dr\xc5\xbeavah vklju\xc4\x8dujejo policijski avtomobili tudi \xc5\xa1tevilne druge predelave, ki omogo\xc4\x8dajo ve\xc4\x8djo vzdr\xc5\xbeljivost ali zmogljivost vozila, in razli\xc4\x8dno elektronsko opremo za opravljanje policijskih nalog.\n_START_SECTION_\nSlovenija\n_START_PARAGRAPH_\nVe\xc4\x8dino vozil slovenske policije predstavljajo avtomobili \xc5\xa0koda Octavia, izdelani v letih 2016 in 2017.'